CELEX: 22012D0194
Language: hu
Date: 2012-10-26 00:00:00
Title: Az EGT Vegyes Bizottság 194/2012 határozata ( 2012. október 26. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

24.1.2013   
            
            
               HU
            
            
               Az Európai Unió Hivatalos Lapja
            
            
               L 21/42
            
         
      AZ EGT VEGYES BIZOTTSÁG 194/2012 HATÁROZATA
   
   (2012. október 26.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 661/2009/EK európai parlamenti és tanácsi rendeletnek az egyes gépjármű-kategóriákra a fejlett vészfékező rendszerek szempontjából vonatkozó típus-jóváhagyási előírások tekintetében történő végrehajtásáról szóló, 2012. április 16-i 347/2012/EU bizottsági rendeletet (1) be kell építeni az EGT-megállapodásba.
            
         
               (2)
            
            
               A 661/2009/EK európai parlamenti és tanácsi rendeletnek a sávelhagyásra figyelmeztető rendszerek gépjárművekbe történő beépítésére vonatkozó típus-jóváhagyási előírások tekintetében történő végrehajtásáról szóló, 2012. április 23-i 351/2012/EU bizottsági rendeletet (2) – amelynek helyesbített szövegváltozatát a Hivatalos Lap 2012. évi 121. száma (HL L 121., 2012.5.8., 44. o.) tartalmazza – be kell építeni az EGT-megállapodásba.
            
         
               (3)
            
            
               Következésképpen az EGT-megállapodás II. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás II. mellékletének I. fejezete a 45zzo. pontot (a Bizottság 65/2012/EU rendelete) követően a következő ponttal egészül ki:
   
               „45zzp.
            
            
               
                  32012 R 0347: a Bizottság 2012. április 16-i 347/2012/EU rendelete a 661/2009/EK európai parlamenti és tanácsi rendeletnek az egyes gépjármű-kategóriákra a fejlett vészfékező rendszerek szempontjából vonatkozó típus-jóváhagyási előírások tekintetében történő végrehajtásáról (HL 109., 2012.4.21., 1. o.).
            
         
               45zzq.
            
            
               
                  32012 R 0351: a Bizottság 2012. április 23-i 351/2012/EU rendelete a 661/2009/EK európai parlamenti és tanácsi rendeletnek a sávelhagyásra figyelmeztető rendszerek gépjárművekbe történő beépítésére vonatkozó típus-jóváhagyási előírások tekintetében történő végrehajtásáról (HL L 110., 2012.4.24., 18. o., helyesbített szövegváltozat: HL L 121., 2012.5.8., 44. o.).”
            
         2. cikk
   A 347/2012/EU rendelet és a – Hivatalos Lap 2012. évi 121. számában (HL L 121., 2012.5.8., 44. o.) helyesbített – 351/2012/EU rendelet izlandi és norvég nyelvű, az Európai Unió Hivatalos Lapjának EGT-kiegészítésében kihirdetendő szövege hiteles.
   3. cikk
   Ez a határozat 2012. november 1-jén lép hatályba, feltéve, hogy az EGT Vegyes Bizottság addigra az EGT-megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. október 26-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
         
      
   
   
      (1)  HL L 109., 2012.4.21., 1. o.
   
      (2)  HL L 110., 2012.4.24., 18. o.
   
      (3)  Nem érkezett jelzés alkotmányos követelmények fennállásáról.